Leonid Markelov

Leonid Igorevitš Markelov (vene keeles Леонид Игоревич Маркелов; sündinud 25. mail 1963 Moskvas) on Venemaa endine poliitik. Ta oli aastatel 2001–2017 Mari Eli Vabariigi riigipea. 

Markelov on olnud NLKP ja hiljem Venemaa Liberaaldemokraatliku Partei liige. 2007. aastal astus ta parteisse Ühtne Venemaa.

Ta on venelane ja mari keelt ei oska. Ta on astunud samme maride allasurumiseks.

Markelov valiti 1995. aastal üheks tähtajaks Riigiduumasse. 

2000. aastal määrati ta kindlustusettevõtte Rosgosstrahh asepresidendiks. 

1996. aasta Mari Eli presidendivalimistel jäi ta alla Vjatšeslav Kislitsõnile. Markelov võitis 2000. aasta Mari Eli presidendivalimised ning 2004. aasta Mari Eli presidendivalimised.

Markelovi valitsusajal on Marimaa eelarvedefitsiit tohutult suurenenud. 2000. aastal, mil ta ametisse astus, oli see 36,2 miljonit rubla, aga 2008. aastal küündis juba miljardi rublani. Oponendid süüdistavad Markelovit vääras rahanduspoliitikas ja raha mittesihipärases kasutamises.

2003 keelati erinevatel ettekäänetel Markelovi suhtes kriitiliste ajakirjandusväljaannete trükkimine Marimaal. Nad olid sunnitud kasutama väljaspool Marimaad asuvaid trükikodasid. 2005 lõpetati võimude suhtes kriitiliste veebisaitide peamise teenusepakkuja tegevus.

Marimaa ametlikus ajalehes Mariiskaja Pravda on korduvalt avaldatud antisemiitlikke ning (maride, venelaste ja tatarlaste vahel) rahvastevahelist vaenu õhutavaid materjale. Marimaa prokuratuur ja FSB on ajalehte selle eest ametlikult hoiatanud. Проявление ксенофобии и расизма "Ksenofoobia ja rassismi ilmingud". Venemaa inimõiguste organisatsiooni veebisait (vene keeles)

Samal 2005. aastal võttis Euroopa Parlament vastu resolutsiooni "Inimõiguste rikkumisest ja demokraatiast Venemaa Föderatsiooni kuuluvas Mari Eli Vabariigis". European Parliament resolution on the breaches of human rights and democracy in the Mari Republic (Mari El) of the Russian Federation Euroopa Parlament (inglise keeles)Резолюция Европейского Парламента "О нарушениях прав человека и демократии в Республике Марий Эл Российской Федерации" www.mari.ee (vene keeles)

2015. aasta septembris toimunud Marimaa Vabariigi juhi valimistel osutus ta valituks 50,78%-ga häältest. Valimas käis 47,09% hääleõiguslikest kodanikest. Врио главы Марий Эл преодолел 50-процентный барьер на выборах (vene keeles)

6. aprillil 2017 vabastas Venemaa president Vladimir Putin Leonid Markelovi ametist. Väidetavalt oli Markelov ise esitanud tagasiastumispalve. Путин освободил от должности главу Марий Эл Маркелова (vene keeles).

13. aprillil 2017 ta vahistati süüdistatuna altkäemaksu võtmises. Экс-глава Марий Эл Маркелов задержан по подозрению в коррупции, BBC, 13. aprill 2017 (vene keeles) Tema aresti on korduvalt pikendatud.Мосгорсуд продлил арест бывшему главе Марий Эл Маркелову, RIA Novosti, 09.07.2018

24. veebruaril 2021 mõisteti talle 13 aastat vangistust range režiimiga koloonias ja trahv 235 miljoni rubla ulatuses altkäemaksu võtmise eest. Lisaks konfiskeeriti Markelovilt 2,7 miljardi rubla väärtuses kinnis- ja vallasvara Суд приговорил экс-главу Марий Эл к 13 годам по делу о взятке.

 Viited 

 Välislingid 
Markelovi elulugu (vene keeles)
Markelovi ametlik biograafia (vene keeles)

Kategooria:Venemaa poliitikud
Kategooria:Marimaa inimesed
Kategooria:Sündinud 1963